கேள்வி: தாதிமதி மாதா கோவில் பற்றி தகவல் சொல்.
பதில்: தாதிமதி மாதா கோவில் (''Dadhimati Mata Temple'') என்பது இந்தியாவின் இராசத்தான் உள்ள நாகவுர் மாவட்டம் ஜெயல் தெகசில் கோத் மற்றும் மங்லோட் கிராமங்களுக்கு இடையில் அமைந்துள்ள தாதிமதி தெய்வத்திற்கான ஓர் இந்துக் கோவில். இங்குக் காணப்படும் ஒரு கல்வெட்டு, இக்கோவில் குறைந்தபட்சம் கி. பி. 608-ஆம் ஆண்டிலேயே இருந்ததாகக் கூறுகிறது. இந்தியாவில் உள்ள ஒரே தாதிமதி மாதா கோவில் இதுவாகும். இங்குப் பக்தர்கள் தினமும் தாய்ப்பாலால் அபிசேகம் செய்கிறார்கள். தாதிமதி மாதா கோவிலில், சித்திரை மாதத்தில் நவராத்திரி, ஆவணி மாதத்தில் நவராத்திரி என வருடத்திற்கு இரண்டு முறை திருவிழாக்கள் நடத்தப்படுகிறது. இந்தக் கோயில் 2000 ஆண்டுகளுக்கு மேல் பழமையானது என்று நம்பப்படுகிறது. நாடு முழுவதிலுமிருந்து வரும் மக்களின் முக்கிய நம்பிக்கை மையமாக தாதிமதி கோவில் உள்ளது. தகிமா பிராமணர், தகிமா சத்திரியர், தகிமா வைசியர், பிற சாதியினர் என இந்தப் பிராந்தியத்தின் அனைத்துச் சாதியினரின் குடும்ப தெய்வமாக தாதிமதி மாதா பண்டைய காலங்களிலிருந்து போற்றப்படுகிறார். இது தாதீச் பிராமணர்களுக்கு ஒரு முக்கியமான தளமாகும்.Asopa, J. N. (1988). The Brahmanas, Dadhichi & Dahimas. Shri Dadhimati Sahitya Shodha evam Prakashan Samiti. மேலும், 52 சக்தி பீடங்கள் ஒன்றாக, சாக்தம் மரபிற்கும் ''புராணம்'' தொடர்பான புலமைக்கும் முக்கியத்துவம் வாய்ந்தது. தாதிமதி என்பவர் ரிஷி (முனிவர்) ததீசி முனிவர் சகோதரி என்று கூறப்படுகிறது. வானம் குலுங்குவதால் இவர் மக (இந்திய மாதம்) சுக்ல மாதம் 7 (ரத சப்தமி) அன்று பிறந்தாள் என்று புராணம் கூறுகிறது. தாதிமதி மக சுக்லம் 8 (ஜெய அசுடமி) அன்று தாதி சாகரத்தில் தேத்ய விகடசுரனைக் கொன்றார். ததிமதி என்பது லட்சுமி தேவியின் அவதாரம். இந்தக் கோவிலில் 'தேவி மகாமாத்யா'வின் மிகப் பழமையான சித்தரிப்புகள் உள்ளன. இவை மகாராட்டிரம் கோலாப்பூரில் உள்ள இலக்குமி கோயிலை விடவும் பழமையானவை. இதன் உட்புறங்களில் இராமாயணம் சித்தரிப்பு உள்ளது.